----

----

I Meddelelser

Rådet

----

FÆLLES HOLDNING (EF) Nr. 26/2004

vedtaget af Rådet den 14. april 2004

med henblik på vedtagelse af Europa-Parlamentets og Rådets beslutning .../2004/EF om ændring af beslutning nr. 1692/96/EF om Fællesskabets retningslinjer for udvikling af det transeuropæiske transportnet

(EØS-relevant tekst)

(2004/C 101E/01)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 156, stk. 1,

under henvisning til forslag fra Kommissionen (1),

under henvisning til udtalelse fra Det Europæiske Økonomiske og Sociale Udvalg (2),

under henvisning til udtalelse fra Regionsudvalget (3),

efter proceduren i traktatens artikel 251 (4), og

ud fra følgende betragtninger:

VEDTAGET FØLGENDE BESLUTNING:

Artikel 1

I beslutning nr. 1692/96/EF foretages følgende ændringer:

Artikel 2

Denne beslutning træder i kraft på tyvendedagen efter offentliggørelsen i Den Europæiske Unions Tidende.

Artikel 3

Denne beslutning er rettet til medlemsstaterne.

Udfærdiget i ...

På Europa-Parlamentets vegne

Formand

På Rådets vegne

Formand

----

(1)EFT C 362 E af 18.12.2001, s. 205, og EUT C 20 E af 28.1.2003, s. 274.

(2)EFT C 125 af 27.5.2002, s. 75.

(3)EFT C 278 af 14.11.2002, s. 7.

(4)  Europa-Parlamentets udtalelse af 30.5.2002 (EUT C 187 E af 7.8.2003, s. 130), Rådets fælles holdning af 14 april 2004 og Europa-Parlamentets holdning af ... (endnu ikke offentliggjort i EUT).

(5)EFT L 228 af 9.9.1996, s. 1. Senest ændret ved beslutning nr. 1346/2001/EF (EFT L 185 af 6.7.2001, s. 1).

(6)EFT L 197 af 21.7.2001, s. 30.

(7)EFT L 175 af 5.7.1985, s. 40. Senest ændret ved Europa-Parlamentets og Rådets direktiv 2003/35/EF (EUT L 156 af 25.6.2003, s. 17).

(8)EFT L 103 af 25.4.1979, s. 1. Senest ændret ved Rådets forordning (EF) nr. 807/2003 (EUT L 122 af 16.5.2003, s. 36).

(9)EFT L 206 af 22.7.1992, s. 7. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

(10)EFT L 75 af 15.3.2001, s. 1.

(11)EUT L 196 af 2.8.2003, s. 1.

(12)EFT L 103 af 25.4.1979, s. 1. Senest ændret ved Rådets forordning (EF) nr. 807/2003 (EUT L 122 af 16.5.2003, s. 36).

(13)EFT L 197 af 21.7.2001, s. 30.«

(14)EFT L 235 af 17.9.1996, s. 6. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

(15)EFT L 110 af 20.4.2001, s. 1.«

(16)  Rådets forordning (EF) nr. 1164/94 af 16. maj 1994 om oprettelse af Samhørighedsfonden (EFT L 130 af 25.5.1994, s. 1). Senest ændret ved Rådets forordning (EF) nr. 1265/1999 (EFT L 161 af 26.6.1999, s. 62).

(17)  Rådets forordning (EF) nr. 2236/95 af 18. september 1995 om generelle regler for Fællesskabets finansielle støtte inden for transeuropæiske net (EFT L 228 af 23.9.1995, s. 1). Senest ændret ved Europa-Parlamentets og Rådets forordning (EF) nr. 1655/1999 (EFT L 197 af 29.7.1999, s. 1).

(18)  Rådets forordning (EF) nr. 1267/1999 af 21. juni 1999 om oprettelse af et strukturpolitisk førtiltrædelsesinstrument (EFT L 161 af 26.6.1999, s. 73). Senest ændret ved Rådets forordning (EF) nr. 2500/2001 (EFT L 342 af 27.12.2001, s. 1).«

----

BILAG I

I bilag I til beslutning nr. 1692/96/EF foretages følgende ændringer:

----

BILAG II

Bilag III til beslutning nr. 1692/96/EF affattes således:

»BILAG III

PRIORITEREDE PROJEKTER, HVOR ARBEJDET EFTER PLANEN SKAL PÅBEGYNDES INDEN 2010

----

(1)  Inklusive de to højhastighedstogstationer i Rotterdam og Amsterdam, der ikke var omfattet af det projekt, der blev godkendt af Det Europæiske Råd i Essen i 1994.

(2)  Inklusive forbindelserne Lissabon-Porto (2013), Lissabon-Madrid (2010) og Aveiro-Salamanca (2015).

(3)  Dele af denne rute svarer til paneuropæisk korridor V.

(4)  Inklusive modernisering af havne og lufthavne (2015) i overensstemmelse med det indhold, der blev godkendt på Det Europæiske Råd i Essen/Dublin.

(5)  En yderligere kapacitetsudvidelse på denne linje blev besluttet i 2003 og tilføjet som et særskilt projekt.

(6)  Projektet er afsluttet.

(7)  Projektet er afsluttet.

(8)  Nogle få korte strækninger af vej- og jernbaneforbindelser vil blive fuldført mellem 2010 og 2015.

(9)  En del af denne rute svarer til paneuropæisk korridor VII.

(10)  Herunder også forbindelse til Sortehavet.

(11)  En stor del af denne større trafikkorridor svarer til paneuropæisk korridor IV.

(12)  En stor del af denne større trafikkorridor svarer til paneuropæisk korridor VI.

(13)  Herunder højhastighedsforbindelsen Rhinen-Rhône minus den vestlige gren.

(14)  Projekt nr. 5 (Betuwe-linjen) forbinder Rotterdam og Emmerich.

(15)  En stor del af denne større trafikkorridor svarer til paneuropæisk korridor VI.

(16)  Omfatter Essen-projekt nr. 13: Vejkorridor Irland/Det Forenede Kongerige/Benelux.

----

RÅDETS BEGRUNDELSE

I.   INDLEDNING

Som led i den fælles beslutningsprocedure (EF-traktatens artikel 251) nåede Rådet den 5. december 2003 til politisk enighed om udkastet til beslutning om ændring af beslutning nr. 1692/96/EF om Fællesskabets retningslinjer for udvikling af det transeuropæiske transportnet (1). Efter endelig gennemgang i Jurist-lingvist-Gruppen vedtog Rådet sin fælles holdning den 14. april 2004.

Ved vedtagelsen af sin holdning har Rådet taget hensyn til Europa-Parlamentets førstebehandlingsudtalelse af 30. maj 2002 (2) og dens fornyede forelæggelse den 11. marts 2004 (3) samt til udtalelserne fra Det Økonomiske og Sociale Udvalg (4) og Regionsudvalget (5).

Beslutningen har til formål at opdatere Fællesskabets retningslinjer for det transeuropæiske transportnet fra 1996 for at tage hensyn til den forventede stigning i trafikken indtil 2010 og de heraf følgende overbelastningsproblemer samt til udvidelsen af EU. Beslutningen indeholder en liste over prioriterede projekter, der skal gennemføres inden 2020; denne liste inkorporerer og udbygger den liste over projekter, der blev vedtaget på Det Europæiske Råd i Essen i 1994, og den er udarbejdet på grundlag af anbefalingerne i rapporten fra gruppen på højt plan under Karel Van Miert.

De nye elementer i forslaget omfatter bl.a.:

II.   ANALYSE AF DEN FÆLLES HOLDNING

Rådet er enigt i, at det er nødvendigt at tilpasse EF's juridiske rammer for udviklingen af det transeuropæiske transportnet til det udvidede Europas behov, således at man kan skabe et sammenhængende, effektivt og bæredygtigt transportsystem. Rådet kan derfor fuldt ud tilslutte sig den overordnede målsætning i Kommissionens forslag og helt klart også hovedlinjerne deri. På de steder, hvor Rådet har besluttet at ændre teksten vedrørende specifikke aspekter, er det hovedsagelig sket for at gøre den klarere, enklere og nemmere at forstå.

Vedrørende de »prioriterede mål« for det transeuropæiske transportnet (artikel 5) understreger Rådet betydningen af at fremme den indbyrdes sammenkobling af nationale net, samtidig med at der også tages hensyn til de høje transportomkostninger for øer og periferiområder. Den fælles holdning henviser generelt til en gradvis gennemførelse af et interoperabelt jernbanenet, der omfatter ruter tilpasset godstransport. Rådet tilslutter sig også fremme af fjern- og nærskibsfart samt udvikling af bæredygtig mobilitet for både personer og gods.

Rådet lægger stor vægt på miljøbeskyttelse i forbindelse med transportprojekter (artikel 8). Det anfører derfor udtrykkeligt, at medlemsstaterne skal tage hensyn til resultatet af miljøvurderinger ved udarbejdelsen af planer og programmer. Kommissionen skal tage hensyn til disse resultater i sin rapport om retningslinjerne og i eventuelle lovgivningsforslag om revision af dem.

Rådet hilser med tilfredshed, at der indføres et nyt begreb »motorveje til søs (artikel 12a),« som skal fremme overførsel af godstransport fra veje til nærskibsfart. De specifikke projekter — som bliver den konkrete udmøntning af begrebet »motorveje til søs« — skal fastlægges af Kommissionen inden for tre år. Efter Rådets opfattelse skulle denne nye ramme også give mulighed for at forbedre eksisterende forbindelser; i den sammenhæng skulle det blive muligt at fremme transport af personer og gods, når der overvejende er tale om godstransport. Det siges utvetydigt i den fælles holdning, at offentlig finansiering (igangsætningsstøtte) i forbindelse med »motorveje til søs« ikke må føre til konkurrenceforvridning. Denne støtte bør ydes på grundlag af samme kriterier som dem, der gælder for Marco Polo-programmet, men finansiel bistand fra Fællesskabet i medfør af de to instrumenter må ikke sammenlægges.

Rådet støtter muligheden af, som foreslået i artikel 17a, at udpege en europæisk koordinator, der skal koordinere gennemførelsen af projekter. Rådet understreger i sin fælles holdning koordinatorens særlige kompetence i forbindelse med grænsekrydsende projekter og betydningen af, at koordinatoren samarbejder med medlemsstaterne om at udføre de opgaver, han har fået pålagt.

Med hensyn til projekter af fælles interesse, der anses for at være prioriterede projekter, fremhæver Rådets fælles holdning betydningen af grænsekrydsende projekter og grænsekrydsende strækninger af projekter (artikel 19 og ny artikel 19b). Det understreges, at de berørte medlemsstaters tilsagn skal bygge på nationale planer eller tilsvarende dokumenter.

I overensstemmelse med det generelle mål om at fremskynde gennemførelsen af projekterne i det transeuropæiske transportnet ser Rådet med tilfredshed på bestemmelserne om, at tværnationale projekter (artikel 19a) skal anerkendes som værende af europæisk interesse, hvilket vil gøre det muligt at give disse projekter en fortrinsstilling i forbindelse med Fællesskabets finansiering. Rådet fastslår, at en sådan anerkendelse er i overensstemmelse med traktaten. Eftersom samarbejde mellem samtlige medlemsstater er afgørende for at realisere projekterne, finder Rådet det hensigtsmæssigt, at Kommissionen konsulterer alle de berørte medlemsstater, hvis der indtræder en væsentlig forsinkelse. I betragtning af projekternes økonomiske og tekniske betydning skal situationen undersøges af Kommissionen i en aktiv opfølgningsfase, der eventuelt kan føre til vedtagelse af passende foranstaltninger, samtidig med at medlemsstaterne har mulighed for at fremsætte bemærkninger. Kommissionen bør undlade at træffe foranstaltninger over for en medlemsstat, der ikke er ansvarlig for forsinkelsen.

Med hensyn til koordinerede foranstaltninger og tværnationale undersøgelser vedrørende grænsekrydsende strækninger, der ikke kan opdeles teknisk og økonomisk, er det Rådets opfattelse, at de berørte medlemsstater skal gøre så stor en indsats som muligt inden for de eksisterende rammer.

Endelig kan Rådet tilslutte sig den liste over prioriterede projekter, som Kommissionen har foreslået, og som er opstillet på grundlag af arbejdet i gruppen på højt plan under Karel Van Miert, og hvor arbejdet med projekterne skulle indledes inden 2010; af tekniske grunde er der tilføjet et projekt til listen.

III.   ÆNDRINGER

Rådets fælles holdning indeholder hovedtrækkene af de ændringer, der blev vedtaget i forbindelse med hhv. Europa-Parlamentets førstebehandling af forslaget den 30. maj 2002 og dets fornyede forelæggelse den 11. marts 2004. Principielt henvises der imidlertid i den fælles holdning ikke til specifikke projekter i betragtningerne eller den dispositive tekst; sådanne henvisninger findes kun i bilag III, hvor projekterne er klart definerede.

Som konklusion mener Rådet, at dets fælles holdning er en passende og velafbalanceret tekst. Med hensyn til de ændringer, Europa-Parlamentet har foreslået ved førstebehandlingen, bemærker Rådet, at en stor del af ændringerne er blevet integreret — bogstaveligt eller efter deres ånd, helt eller delvis — i den fælles holdning. Rådet mener derfor, at teksten til den fælles holdning sikrer, at det formål, Parlamentet tilstræbte med sine ændringer, er opfyldt.

----

(1)  Kommissionen forelagde sit forslag den 9. oktober 2001 (EFT C 362 E af 18.12.2001, s. 205) og sit supplerende forslag den 17. oktober 2003 (endnu ikke offentliggjort i EUT).

(2)EUT C 187 E af 7.8.2003, s. 130.

(3)  Dok. 7033/04 CODEC 319 TRANS 100 ECOFIN 76 (endnu ikke offentliggjort i EUT).

(4)EFT C 125 af 27.5.2002, s. 75.

(5)EFT C 278 af 14.11.2002, s. 3.

----

----

FÆLLES HOLDNING (EF) Nr. 27/2004

vedtaget af Rådet den 26. april 2004

med henblik på vedtagelse af Europa-Parlamentets og Rådets direktiv 2004/.../EF om ændring af Rådets direktiv 72/166/EØF, 84/5/EØF, 88/357/EØF og 90/232/EØF og Europa-Parlamentets og Rådets direktiv 2000/26/EF om ansvarsforsikring for motorkøretøjer

(EØS-relevant tekst)

(2004/C 101E/02)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 47, stk. 2, første og tredje punktum, artikel 55 og artikel 95, stk. 1,

under henvisning til forslag fra Kommissionen (1),

under henvisning til udtalelse fra Det Europæiske Økonomiske og Sociale Udvalg (2),

efter proceduren i traktatens artikel 251 (3), og

ud fra følgende betragtninger:

UDSTEDT FØLGENDE DIREKTIV:

Artikel 1

Ændringer af direktiv 72/166/EØF

Direktiv 72/166/EØF ændres således:

Artikel 2

Ændringer af direktiv 84/5/EØF

Artikel 1 i direktiv 84/5/EØF affattes således:

»Artikel 1

1.   Den forsikring, der er omhandlet i artikel 3, stk. 1, i direktiv 72/166/EØF, skal dække tingsskade såvel som personskade.

2.   Medlemsstaterne skal med forbehold af eventuelle bestemmelser om mere omfattende forsikringsdækning, der måtte gælde i medlemsstaterne, kræve lovpligtig forsikring for mindst følgende beløb:

Medlemsstaterne har en overgangsperiode på fem år efter gennemførelsesdatoen for Europa-Parlamentets og Rådets direktiv 2004/.../EF af ... om ændring af Rådets direktiv 72/166/EØF, 84/5/EØF, 88/357/EØF og 90/232/EØF og Europa-Parlamentets og Rådets direktiv 2000/26/EF om ansvarsforsikring for motorkøretøjer (13) til at forhøje forsikringsdækningen til det niveau, der er fastsat i dette stykke.

Inden 30 måneder efter datoen for gennemførelsen af direktiv 2004/.../EF forhøjer medlemsstaterne forsikringsdækningen til mindst halvdelen af de niveauer, der er fastsat i dette stykke.

3.   De i stk. 2 omhandlede beløb revideres hvert femte år for at tage hensyn til ændringer i det europæiske forbrugerprisindeks (EICP), jf. Rådets forordning (EF) nr. 2494/95 af 23. oktober 1995 om harmoniserede forbrugerprisindekser (14). Den første revision finder sted fem år efter, at direktiv 2004/.../EF er trådt i kraft.

Beløbene justeres automatisk. Beløbene forhøjes med den procentuelle ændring i EICP, der er sket i perioden, dvs. i de fem år, der går umiddelbart forud for justeringen, og afrundes opad til et multiplum af 10 000 EUR.

Kommissionen underretter Europa-Parlamentet og Rådet om de justerede beløb og sørger for offentliggørelse i Den Europæiske Unions Tidende.

4.   Hver medlemsstat opretter eller godkender et organ, der mindst inden for den lovpligtige forsikrings grænser skal erstatte tingsskade og personskade, der forvoldes af et ukendt køretøj, eller et køretøj for hvilket den i stk. 1 omhandlede lovpligtige forsikring ikke er tegnet.

Første afsnit berører ikke medlemsstaternes ret til at tillægge eller undlade at tillægge dette organs intervention en subsidiær karakter samt til at fastlægge regler for regresretten mellem dette organ, den eller de personer, som er ansvarlige for uheldet, og andre forsikringsselskaber eller organer inden for social sikring, der skal yde skadelidte erstatning for samme skade. Medlemsstaterne må imidlertid ikke tillade, at organet gør udbetalingen af erstatning betinget af, at skadelidte på en eller anden måde godtgør, at skadevolderen er ude af stand til eller nægter at betale.

5.   Skadelidte kan under alle omstændigheder henvende sig direkte til dette organ, som på grundlag af de oplysninger, skadelidte giver efter anmodning fra organet, er forpligtet til at give vedkommende et begrundet svar på spørgsmålet om dets intervention.

Medlemsstaterne kan imidlertid udelukke personer, der frivilligt har taget plads i det skadevoldende køretøj, fra organets intervention, når organet kan bevise, at de vidste, at dette ikke var forsikret.

6.   Medlemsstaterne kan begrænse eller udelukke intervention fra organet ved tingsskade forvoldt af et ukendt køretøj.

Hvis organet har betalt erstatning for en væsentlig personskade til et offer for en ulykke, hvor der samtidig er forvoldt tingsskade af et uidentificeret køretøj, kan medlemsstaterne imidlertid ikke udelukke betaling af erstatning for tingsskade med den begrundelse, at køretøjet ikke er identificeret. Medlemsstaterne kan dog fastsætte en selvrisiko på højst 500 EUR, som ofret for en sådan tingsskade kan pålægges.

Betingelserne for, hvornår der foreligger væsentlig personskade, fastlægges i henhold til lovgivningen eller de administrative bestemmelser i den medlemsstat, hvor ulykken finder sted. I den forbindelse kan medlemsstaterne bl.a. tage hensyn til, om skaden har krævet hospitalsindlæggelse.

7.   Hver medlemsstat anvender sine love og administrative bestemmelser på nævnte organs interventioner med forbehold af enhver anden praksis, som måtte være mere gunstig for skadelidte.

Artikel 3

Ændringer af direktiv 88/357/EØF

Artikel 12a, stk. 4, fjerde afsnit, andet punktum, i direktiv 88/357/EØF, udgår.

Artikel 4

Ændringer af direktiv 90/232/EØF

Direktiv 90/232/EØF ændres således:

Artikel 5

Ændringer af direktiv 2000/26/EF

Direktiv 2000/26/EF ændres således:

Artikel 6

Gennemførelse

1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den ... (19). De underretter straks Kommissionen herom.

Når medlemsstaterne vedtager disse love og bestemmelser, skal de ved vedtagelsen indeholde en henvisning til dette direktiv, eller de skal ved offentliggørelsen ledsages af en sådan henvisning.

De nærmere regler for henvisningen fastsættes af medlemsstaterne.

2.   Medlemsstaterne kan i overensstemmelse med traktaten opretholde eller vedtage bestemmelser, som er gunstigere for skadelidte end dem, der kræves for at efterkomme dette direktiv.

3.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 7

Ikrafttræden

Dette direktiv træder i kraft på dagen for offentliggørelsen i Den Europæiske Unions Tidende.

Artikel 8

Adressater

Dette direktiv er rettet til medlemsstaterne.

Udfærdiget i ...

På Europa-Parlamentets vegne

Formand

På Rådets vegne

Formand

----

(1)EUT C 227 E af 24.9.2002, s. 387.

(2)EUT C 95 af 23.4.2003, s. 45.

(3)  Europa-Parlamentets udtalelse af 22.10.2002 (endnu ikke offentliggjort i EUT), Rådets fælles holdning af 26. april 2004 og Europa-Parlamentets holdning af ....

(4)EFT L 103 af 2.5.1972, s. 1. Senest ændret ved direktiv 84/5/EØF (EFT L 8 af 11.1.1984, s. 17).

(5)EFT L 8 af 11.1.1984, s. 17. Senest ændret ved direktiv 90/232/EØF (EFT L 129 af 19.5.1990, s. 33).

(6)EFT L 129 af 19.5.1990, s. 33.

(7)EFT L 181 af 20.7.2000, s. 65.

(8)EFT L 257 af 27.10.1995, s. 1. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

(9)EFT L 172 af 4.7.1988, s. 1. Senest ændret ved direktiv 2000/26/EF.

(10)EFT L 12 af 16.1.2001, s. 1. Senest ændret ved tiltrædelsesakten af 2003.

(11)EFT L 8 af 11.1.1984, s. 17.«

(12)  EUT L, s. ....«.

(13)  EUT L, s. .....

(14)EFT L 257 af 27.10.1995, s. 1. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).«

(15)  Rådets andet direktiv 88/357/EØF af 22. juni 1988 om samordning af love og administrative bestemmelser vedrørende direkte forsikringsvirksomhed bortset fra livsforsikring, om fastsættelse af bestemmelser, der kan lette den faktiske gennemførelse af den frie udveksling af tjenesteydelser (EFT L 172 af 4.7.1988, s. 1). Senest ændret ved direktiv 2000/26/EF (EFT L 181 af 20.7.2000, s. 65).

(16)  Europa-Parlamentets og Rådets direktiv 2000/26/EF af 16. maj 2000 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 181 af 20.7.2000, s. 65).«

(17)EFT L 228 af 11.8.1992, s. 1. Senest ændret ved Europa-Parlamentets og Rådets direktiv 2002/87/EF (EFT L 35 af 11.2.2003, s. 1).

(18)EFT L 12 af 16.1.2001, s. 1. Senest ændret ved tiltrædelsesakten af 2003.«.

(19)  24 måneder efter direktivets ikrafttræden.

----

RÅDETS BEGRUNDELSE

I.   INDLEDNING

Kommissionen forelagde den 7. juni 2002 et forslag til Europa-Parlamentets og Rådets direktiv om ændring af Rådets direktiv 72/166/EØF, 84/5/EØF, 88/357/EØF og 90/232/EØF og direktiv 2000/26/EF om ansvarsforsikring for motorkøretøjer (1). Forslaget var baseret på artikel 47, stk. 2, artikel 55 og artikel 95, stk. 1, i traktaten.

Europa-Parlamentet afgav førstebehandlingsudtalelse den 22. oktober 2003 (2).

Det Økonomiske og Sociale Udvalg afgav udtalelse den 26. februar 2003 (3).

Rådet nåede den 27. november 2003 til politisk enighed med henblik på vedtagelse af en fælles holdning på et senere tidspunkt i overensstemmelse med artikel 251, stk. 2, i traktaten.

Rådet vedtog den 26. april sin fælles holdning til forslaget, som findes i dok. 16182/03.

II.   FORMÅL

Formålet med ovennævnte forslag er at ajourføre de eksisterende bestemmelser om forsikring af motorkøretøjer for at forbedre beskyttelsen af eventuelle skadelidte, at tage hensyn til den øgede grænseoverskridende trafik med praktisk talt kun undtagelsesvis grænsekontrol og at skabe et mere effektivt marked for motorkøretøjsforsikringsprodukter. Med henblik herpå har der også været behov for at afhjælpe en række åbenbare mangler i den eksisterende lovgivning.

Blandt de vigtigste elementer er forbedringerne i forsikringsdækningen i forbindelse med langvarigt ophold uden for indregistreringslandet, forhøjelsen af mindstebeløbene for forsikringsdækning for personskade og tingsskade i hele EU og fjernelsen af alle eksisterende udelukkelser fra forsikringsdækning, fordi føreren var spirituspåvirket, eller når der er tale om en ulykke med et ukendt køretøj. Med hensyn til skader forvoldt af et ukendt køretøj har der skullet findes en balance mellem risikoen for svig og målsætningen om ikke for let at udelukke udbetaling til skadelidte. Et andet spørgsmål har været de forskellige juridiske begreber i medlemsstaterne, f.eks. med hensyn til muligheden for en selvrisiko, som den forsikrede selv hæfter for i visse tilfælde. Desuden er der en række bestemmelser, der tager sigte at lette kortvarig forsikringsdækning i forbindelse med køb og indregistrering af en bil i forskellige lande samt harmoniserede bestemmelser om sagsbehandling efter retningslinjerne i fjerde motorkøretøjsforsikringsdirektiv; disse bestemmelser skulle bidrage til at gøre de retlige rammer i EU klarere.

III.   ANALYSE AF DEN FÆLLES HOLDNING I DOK. 16182/03 (4)

1.   GENERELT

Den kompromistekst, som Rådet er nået til politisk enighed om, opretholder hovedformålene med Kommissionens forslag. Samtidig indeholder den nogle af Europa-Parlamentets ændringer. Rådet har ændret Kommissionens forslag i overensstemmelse med substansen i Europa-Parlamentets ændringer, især ved at undlade at lade den nuværende undtagelse for landbrugskøretøjer udgå og ved at erstatte den foreslåede bestemmelse om forsikringsdækningen for fodgængere og cyklister med en bestemmelse, der på tydeligere vis tager hensyn til eksisterende nationale lovgivning (Artikel 4, nr. 2). Som en nyskabelse har Rådet indsat en ny bestemmelse i artikel 1, nr. 4, for at undgå eventuelle fejlfortolkninger af det geografiske anvendelsesområde for motorkøretøjsforsikringsdirektiverne. Tilsvarende har Rådet forenklet den foreslåede bestemmelse om anvendelse af den sagsbehandling, der er beskrevet i fjerde motorkøretøjsforsikringsdirektiv, på enhver form for motorkøretøjsulykke, og udvidet den til også at finde anvendelse på ordninger med det grønne kort (Artikel 4, nr. 4, om indsættelse af artikel 4e i direktiv 90/232/EØF).

Begrundelsen for disse ændringer har i hovedsagen været teknisk. Nogle af bestemmelserne i Kommissionens forslag er imidlertid ændret for at undgå eventuelle konflikter med den gældende lovgivning i medlemsstaterne.

2.   EUROPA-PARLAMENTETS ÆNDRINGER

Europa-Parlamentet vedtog 26 ændringer til teksten (5) under førstebehandlingen. Disse ændringer har gruppen gennemgået nøje på sine møder, og en række af dem er indarbejdet i Rådets tekst, i det mindste i princippet. Andre ændringer har Rådet dog ikke kunnet acceptere.

2.1.   Følgende af Europa-Parlamentets ændringer er accepteret i princippet eller delvis, men er indarbejdet i teksten i ændret form:

Ændring 26 og 11 — den nye betragtning 7a (nu: 8) og artikel 1, nr. 3, om ændring af artikel 4, litra b), i direktiv 72/166/EØF

(præcisering af undtagelsen for landbrugskøretøjer)

Rådet har indarbejdet hovedindholdet af disse ændringer ved at opretholde den nuværende undtagelse for landbrugskøretøjer. Det problem, der ligger bag, nemlig beskyttelsen af alle former for skadelidte i forbindelse med grænseoverskridende trafik, er imidlertid blevet løst ved at anvende proceduren med Garantifonden i stedet for at kræve en særlig forsikring, når forsikrede forlader indregistreringsstaten. Desuden er der som et kompromis indsat en bestemmelse om en rapport efter et vist tidsrum.

Ændring 25 og 27 — den nye betragtning 8a (nu: 10) og artikel 2 om ændring af artikel 1, stk. 2, i direktiv 84/5/EØF

(mindstebeløb for forsikringsdækning)

Uanset det legitime mål med at forbedre beskyttelsen af de skadelidte har Rådet måttet tage hensyn til de forskellige situationer i medlemsstaterne og de tiltrædende lande for så vidt angår en sådan forhøjelse af beløbene, som forekommer mulig, og som kan gennemføres inden for en passende tidsramme. Selv om det ikke har været muligt fuldt ud at indføre de af Europa-Parlamentets foreslåede tal, er tallene i den fælles holdning og overgangsperioden i overensstemmelse med hovedformålene med ændringerne.

Ændring 5 — udeladelse af betragtning 20

(proceduren med »begrundede tilbud«)

Udeladelsen af hele betragtningen om proceduren med »begrundede tilbud« vandt ikke tilslutning. I stedet har Rådet foretrukket en yderligere præcisering og kun at udelade andet punktum, hvilket dog skulle imødekomme en del af de betænkeligheder, som Europa-Parlamentet nærede, nemlig at undgå en henvisning til skadebehandlingsrepræsentanten (jf. også ændring 20).

Ændring 20 — artikel 4, nr. 4, om indsættelse af artikel 4e i direktiv 90/232/EØF

(forholdet mellem bestemmelserne om »skadebehandlingsrepræsentanten« og kontoret for »grønne kort«

Rådet har i vidt omfang overtaget EP's ændringer. Præciseringen af skadebehandlingsrepræsentantens rolle og opretholdelsen af procedurerne med kontoret for grønne kort, også for de her beskrevne tilfælde, er god administrativ praksis og er ikke i modstrid med nogen af de vigtigste formål med forslaget.

Ændring 7 og 21 — den nye betragtning 21b (nu: 24) og artikel 5, nr. 1, om ændring af direktiv 2000/26/EF

(hvor det er hensigtsmæssigt udskiftning af Bruxelles-konventionen med forordning nr. 44/2001 for så vidt angår en bestemmelse om forretningsstedet)

Rådet har overtaget Europa-Parlamentets ændringer med hensyn til substansen. Ved at ændre artikel 4 i direktiv 2000/26/EF har Rådet imidlertid gjort det klart, at en betragtning alene ikke er tilstrækkeligt i denne forbindelse.

Ændring 14 — artikel 2 om ændring af artikel 1, stk. 6, andet afsnit, i direktiv 84/5/EØF

(udelukkelse af en mulighed for ikke at yde erstatning, når skadelidte har været på hospitalet)

Rådet har accepteret Europa-Parlamentets ændring med hensyn til substansen. For at sikre medlemsstaterne den nødvendige fleksibilitet og som følge af ændringer i stk. 5 i artiklen har Rådet imidlertid tilpasset teksten til den foreslåede ændring.

Ændring 15 — udeladelse af artikel 4, nr. 2, om indsættelse af en ny artikel 1a i direktiv 90/232/EØF

(forsikringsdækning for fodgængere og cyklister)

Rådet har erkendt, at det vil kunne være for vanskeligt at gennemføre formålet med bestemmelsen, nemlig at harmonisere bestemmelserne om forsikringsdækning for fodgængere og cyklister og andre ikke-motoriserede trafikanter således som foreslået. I stedet for helt at udelade den foreslåede bestemmelse — som Europa-Parlamentet foreslår — har Rådet imidlertid foretrukket at præcisere bestemmelsen ved at nævne retten til erstatning i henhold til national lovgivning som en relevant beskyttelse. Derved vil princippet om at medtage disse ikke-motoriserede trafikanter blive opretholdt, uden at man risikerer at foregribe nationale afgørelser om erstatningsret ved dette direktiv.

Ændring 18 artikel 4, nr. 4, om indsættelse af artikel 4b i direktiv 90/232/EØF

(oplysninger, der skal gives til forsikringstager)

Rådet har indarbejdet hovedtankerne i Europa-Parlamentets ændring. De relevante oplysninger skal efter anmodning stilles til rådighed for forsikringstager på ethvert tidspunkt under forsikringskontraktens løbetid. Derved vil forbrugerbeskyttelsen blive forbedret, og samtidig undgås unødvendige brevforsendelser. Forskellene mellem Rådets tekst og Europa-Parlamentets ændring vedrører hovedsagelig affattelsen.

2.2.   Følgende ændringer er blevet forkastet og er ikke indarbejdet i Rådets tekst:

Ændring 1, 6, 9 og 23 — de nye betragtninger 3a og 21a; artikel 1, nr. 1 (nyt), og den nye artikel 5a

(definition af påhængskøretøjer og indførelse af særlige bestemmelser herfor)

Rådet har ikke kunnet acceptere ændringerne vedrørende »påhængskøretøjer«. Selv om det vil kunne være hensigtsmæssigt med en yderligere drøftelse af spørgsmålet om ulykker med påhængskøretøjer som sådan, deler Rådet ikke den opfattelse, at mangelen på en sammenhængende indregistrering af trækkende køretøjer og påhængskøretøjer for øjeblikket er et væsentligt problem. Desuden vil en harmonisering af de forskellige nationale bestemmelser vedrørende nummerplader for trækkende køretøjer og påhængskøretøjer gå videre end det, der sigtes mod med forsikringsdirektiverne.

Ændring 2 og 12 — den nye betragtning 7b og artikel 2, stk. 1

(medtagelse af omkostningerne ved retlig behandling af skadessager)

Rådet har ikke kunnet acceptere disse ændringer fra Europa-Parlamentet. Efter Rådets opfattelse indgår dækning af sagsomkostninger i frivillig forsikring og er allerede omfattet af et særligt forsikringsdirektiv. Desuden er ordningerne for sagsomkostninger meget forskellige fra medlemsstat til medlemsstat, og fastsættelse af obligatorisk dækning vil kunne have den negative følge, at der indgås færre udenretlige aftaler.

Ændring 4 og 19 — den nye betragtning 19a og artikel 4, nr. 4, om indsættelse af artikel 4d, stk. 1a (ny), i direktiv 90/232/EØF

(forældelsesfrist for direkte rejsning af krav)

Rådet har ikke fundet det hensigtsmæssigt at foretage en harmonisering af de frister, inden for hvilke skadelidte kan kræve erstatning. Årsagerne er de forskellige retlige traditioner og situationer i medlemsstaterne og det forhold, at ikke kun tidspunktet for forældelsesfristens ikrafttræden, men også bestemmelserne om fristens afbrydelse eller suspension er meget forskellige. Desuden ville harmonisering af disse frister gå videre end det, der sigtes mod med skadesforsikringsdirektiverne.

Ændring 8 og 24 — den nye betragtning 21c og artikel 5, nr. 2a (nyt)

(oprettelse af et centralt organ for indsamling af oplysninger om ulykker)

Rådet kunne ikke støtte indførelse af en direkte forpligtelse til at oprette et centralt informationsorgan. Selv om formålet, nemlig bedre og hurtigere oplysning af alle berørte parter, især skadelidte, anerkendes, er den foreslåede bestemmelse ikke klar nok til at fastlægge, hvordan medlemsstaterne skal opfylde en sådan forpligtelse, og om der af direktivet følger en rettighed, som kan gøres gældende mod en medlemsstat. Oprettelsen af et sådant organ, som skal indsamle politioplysninger, vil også gå videre end det, der sigtes mod med skadesforsikringsdirektiverne.

Ændring 10 — artikel 1, nr. 2, om ændring af artikel 2, stk. 1, i direktiv 72/166/EØF

(kontrolmulighed)

Det søges med den foreslåede ændring at undgå at udelukke muligheden for systematisk kontrol med køretøjers forsikringer, hvilket efter nogle medlemsstaters opfattelse vil kunne være nødvendigt. Rådet har imidlertid foretrukket at lægge sig nærmere op ad Kommissionens forslag og mener, at bestemmelsens sidste punktum giver en tilstrækkelig balance mellem alle de berørte interesser og samtidig giver myndighederne i medlemsstaterne et vist spillerum.

Ændring 28 — artikel 2 om ændring af artikel 1, stk. 3, i direktiv 84/5/EØF

(ændring af beløbene)

Rådet har ikke fundet det fordelagtigt at indarbejde den bestemmelse, der foreslås af Europa-Parlamentet, i stedet for bestemmelsen i Kommissionens forslag. For det første tager den af Kommissionen foreslåede bestemmelse sigte på en periodisk gennemgang af beløbene for at undgå, at de udhules af inflationen (som det også forklares i den relevante betragtning). Den foreslåede ændring kan ikke træde i stedet for en sådan inflationsbestemmelse. For det andet ville den foreslåede ændring foregribe resultatet af en fremtidig analyse af erfaringerne med beløbene (»forhøjes«).

Ændring 16 — artikel 4, nr. 3, om ændring af artikel 2 i direktiv 90/232/EØF

(forsikringsdækningens anvendelsesområde)

Rådet har ikke fundet det nyttigt at indarbejde Europa-Parlamentets ændring. Ændringen ville kunne give indtryk af, at det tidsmæssige eller geografiske anvendelsesområde for den pågældende bestemmelse begrænses, hvilket således vil gå ud over formålet, nemlig at lette forsikringstagernes bevægelighed.

Ændring 17 — artikel 4, nr. 4, om indsættelse af artikel 4a i direktiv 90/232/EØF

(definition af den medlemsstat, hvor risikoen foreligger)

Rådet har ikke kunnet acceptere Europa-Parlamentets ændring, da det er nødvendigt med en klar definition af, hvilken medlemsstat der skal betragtes som den stat, hvor risikoen foreligger. Rådet har derfor foretrukket at holde sig til Kommissionens forslag.

Ændring 22 — artikel 5, nyt nummer

(pligt til at fremsætte et »begrundet tilbud«)

Rådet har forkastet denne ændring af lovtekniske årsager som følge af forkastelsen af ændring 2 og 12.

3.   VIGTIGE NYSKABELSER I TEKSTEN, SOM RÅDET HAR FORETAGET

Artikel 1, nr. 5, nu: artikel 1, nr. 4, — præcisering af anvendelsesområdet for direktiv 72/166/EØF

Henvisningen til medlemsstaternes ikke-europæiske territorium i artikel 6 og artikel 7, stk. 1, i direktiv 72/166/EØF er udgået for at præcisere direktivernes nuværende anvendelsesområde.

Artikel 4, nr. 4, om indsættelse af artikel 4e i direktiv 90/232/EØF

(kontorer for grønne kort og teknisk præcisering)

Rådet har delvis fulgt Europa-Parlamentets ændring 20 ved at ændre Kommissionens forslag; hensigten hermed har været at få indført en strømlinet rolle for kontorerne for grønne kort i stedet for den foreslåede rolle for skadebehandlingsrepræsentanterne. Herved er den pågældende bestemmelse blevet præciseret og betydeligt afkortet. Desuden har Rådet udvidet anvendelsen af proceduren med begrundede tilbud i fjerde motorkøretøjsforsikringsdirektiv til også at finde anvendelse på kontorerne for grønne kort. I den forbindelse er der tilføjet en henvisning til artikel 1, stk. 3, i direktiv 72/166/EØF for at gøre det klart, at henvisninger til »forsikringsselskaber« i de beskrevne tilfælde kan fortolkes som henvisninger til kontorer for grønne kort.

4.   KONKLUSION

Den fælles holdning, som Rådet har vedtaget, er i fuld overensstemmelse med hovedformålet med Kommissionens forslag. Selv om visse bestemmelser tager større hensyn til nationale valgmuligheder, vil direktivet nå målet med at forenkle de administrative bestemmelser på et mere effektivt indre marked for motorkøretøjsforsikring og samtidig tage fuldt hensyn til ønsket om en bedre beskyttelse af forbrugere og potentielle skadelidte. Rådet har desuden kunnet acceptere nogle af Europa-Parlamentets mest centrale ændringer, i det mindste delvis eller med hensyn til substansen, for således at imødekomme Europa-Parlamentets betænkeligheder og følge god lovgivningspraksis på en række vigtige punkter.

----

(1)EFT C 227E af 24.9.2002, s. 387.

(2)  Endnu ikke offentliggjort i EUT.

(3)EFT C 95 af 23.4.2003, s. 45.

(4)NB: Artiklernes nummerering henviser til resultatet af Europa-Parlamentets førstebehandling (dok. 13585/03) eller hvis særligt angivet (»nu: ...«) dokumentet med Rådets fælles holdning (dok. 16182/03).

(5)  Jf. dok. 13585/03. Udkast til ændring 3 og 13 blev ikke godkendt, og indholdet heraf er dækket af ændring 25 og 27.

----